als_Latn dik_Latn ron_Latn
Doshi nxjerr videon e regjistruar me vrasësin e dyshuar Bami (Burimi: Shqiptarja, www.shqiptarja.com)
Doshi nxjerr videon e regjistruar me vrasësin e dyshuar Bami
Deputeti Tom Doshi ka publikuar një pjesë të videos ku sipas tij rrefen atentatin e planifikuar ndaj tij. Në rrjetin social Facebook, deputeti Doshi shkruan se kjo video nxjer lakuriq shtetin. Në komentin e tij, deputeti shkruan se në video tregohet se kush na udheheq dhe sa të sigurtë e kemi jeten.
Videoja thuhet se është regjistruar tek shtëpia e deputetit Doshi, ndërsa në pamje shfaqet personi i arrestuar nga policia Durim Bami. Ky i fundit akuzohet nga prokuroria për tentativë vrasjeje. Në videon që zgjat 8 minuta, Durim Bami tregon momentet e para kur një person me emrin Toni, sipas tij e ka kontaktuar për të kryer vrasjen e Tom Doshit; bisedën e zhvilluar me të; mbështetjen që i ofrohet, pasi sipas tij këtë gjë e ka urdhëruar Ilir Meta.
Beseda mes Tom Doshit dhe Durim Bamit
Durim Bami: Më erdhi Toni më mori në telefon dhe më tha…po ta them siç ka nis
Tom Doshi: Duhet të jetë me zë.
Durim Bami: Më tha që do bëjmë një punë me Tomën, për punën e Tomës. Kanë hedh lekë për punën e Tomës për me e mbaru.
Tom Doshi: Çfarë me mbaru?
Durim Bami: Për me e mbaru, me vra Tomën. A mund të gjejmë vrasës tha me e bë? Ai përderisa erdhi te unë me një fjalë e dinte që unë do ta mbaroja a kupto. Janë hedh 500 mijë euro. Ke 500 mijë euro po deshe me më lën gjë mu më lej, po sdeshe me më lën ska problem, të mbarohet puna.
Tom Doshi: Si do mbarohej puna? Kur?
Durim Bami: Ka katër muaj. Tom Doshi: Që në maj?
Durim Bami: Nuk e mbaj mend fiks. Ata si fillim hudhën 200. E anullova unë. Nuk bëhet për 200 thashë unë, ca je tu bo. Kjo punë është e rëdësishme nuk është e parëndësishme. Ata vranë Azem Hajdarin dhe ngelën të gjithë në burg.
Durim Bami: S’është problem hiç puna e tij tha, se ne që na ka ardhur porosia, kena mbrojtje, ka dorë shteti këtu. I them kush po na mbron, ta di kush na mbron. Tha është Iliri në këtë mes, Ilir Meta. Ne e kena rrugën e hapur
Statusi i Doshit
Po ju paraqes nje video me te verteta te frikshme per realitetin shqiptar.Nje video qe do tregoj kush na udheheq dhe sa te sigurte e kemi jeten. Nje video qe do nxjerr lakuriq deklaratat e deritanishme te shtetit. Prita deri sot reagimin e te gjithe institucioneve . I lejuam porositesit te vrasjes te tregonin edhe njehere sa frike kane nga e verteta. Manipuluan deshmitarin, fshehen te verteten, akuzuan njerez pa asnje lidhje me vrasjen.Nxirreni vete perfundimin se kush thote te verteten.
Gjithashtu deputeti Doshi ka publikuar dhe disa foto qe sipas tij tregojnë përgatitjet për atentatin. Në foto në restorantin meksikan “Viva” duke qartë ish kreu i Prokurorisë së krimeve të Rënda Eugen Beci, Fatjon Skënderi (sipas ministrit të Brendshëm Saimir Tahiri ka qënë shofer i Fatmir Mediut) si dhe dy persona të tjerë.
05.03.2015
Burimi: Shqiptarja
als_Latn als_Latn als_Latn als_Latn als_Latn als_Latn als_Latn als_Latn ewe_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn